b'\n_START_ARTICLE_\nDavid X. Cohen\n_START_PARAGRAPH_\nDavid Samuel Cohen eli David X. Cohen (s. 1966) on yhdysvaltalainen televisiotuottaja ja -k\xc3\xa4sikirjoittaja, joka tunnetaan ty\xc3\xb6st\xc3\xa4\xc3\xa4n animaatiosarjoissa Simpsonit ja Futurama._NEWLINE_Cohen aloitti k\xc3\xa4sikirjoittajan uransa vuonna 1992 animaatiosarjassa Beavis ja Butt-head. Simpsoneiden k\xc3\xa4sikirjoittajiin h\xc3\xa4n kuului 6.\xe2\x80\x9310. tuotantokaudella vuosina 1994\xe2\x80\x931998 ja kirjoitti sarjaan 13 jaksoa. H\xc3\xa4n k\xc3\xa4ytti tuolloin nime\xc3\xa4 David S. Cohen, mutta alkoi k\xc3\xa4ytt\xc3\xa4\xc3\xa4 nimess\xc3\xa4\xc3\xa4n X-kirjainta erottuakseen Courage the Cowardly Dog -sarjan k\xc3\xa4sikirjoittajasta David Steven Cohenista. Cohen kehitti Futurama-sarjaa yhdess\xc3\xa4 Matt Groeningin kanssa ja toimi vuodesta 1998 sen p\xc3\xa4\xc3\xa4k\xc3\xa4sikirjoittajana sek\xc3\xa4 apulaistuottajana.'